星期二下午四時，一個人諗住食Tea，第一次幫襯野玩田店全場共三枱客，人數加埋10個都冇，三枱人各據一方。有五張冇人嘅二人枱，但職員偏偏叫我去死角位嘅二人枱坐，旁邊係雜物櫃同埋1個滅火筒，當堂O晒嘴，感覺非常非常之差，出聲要求希望轉過其他位置，佢一面無奈，我更加無奈。最後我坐咗喺中間位置嘅四人枱，但優優閑閑享受下午茶嘅心情已經冇哂。環境好，但食物普通，service 差，冇興趣再幫襯。（第一次寫食評）